CELEX: 32012R1179
Language: et
Date: 2012-12-10 00:00:00
Title: Komisjoni määrus (EL) nr 1179/2012, 10. detsember 2012 , millega kehtestatakse kriteeriumid, mille täitmisel klaasimurd lakkab olemast jäätmed vastavalt Euroopa Parlamendi ja nõukogu direktiivile 2008/98/EÜ

11.12.2012   
            
            
               ET
            
            
               Euroopa Liidu Teataja
            
            
               L 337/31
            
         KOMISJONI MÄÄRUS (EL) nr 1179/2012,
   10. detsember 2012,
   millega kehtestatakse kriteeriumid, mille täitmisel klaasimurd lakkab olemast jäätmed vastavalt Euroopa Parlamendi ja nõukogu direktiivile 2008/98/EÜ
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 19. novembri 2008. aasta direktiivi 2008/98/EÜ, mis käsitleb jäätmeid ja millega tunnistatakse kehtetuks teatud direktiivid, (1) eriti selle artikli 6 lõiget 2,
   ning arvestades järgmist:
   
               (1)
            
            
               Mitme jäätmevoo hindamise tulemusel on selgunud, et klaasimurru ringlussevõtu turgude seisukohalt oleks kasulik välja töötada teatavad konkreetsed kriteeriumid, mille täitmisel jäätmetest saadud klaasimurd lakkab olemast jäätmed. Need kriteeriumid peaksid tagama keskkonnakaitse kõrge taseme. Kõnealused kriteeriumid ei tohiks piirata klaasimurru liigitamist jäätmeteks kolmandate riikide poolt.
            
         
               (2)
            
            
               Euroopa Komisjoni Teadusuuringute Ühiskeskuse aruannete kohaselt on olemas turg ja nõudlus klaasimurru kasutamiseks lähteainena klaasitootmissektoris. Klaasimurd peaks seepärast olema piisavalt puhas ning vastama klaasitootmissektoris nõutavatele asjaomastele standarditele või spetsifikatsioonidele.
            
         
               (3)
            
            
               Kriteeriumid, mille täitmisel klaasimurd lakkab olemast jäätmed, peaksid tagama, et taaskasutamistoimingu tulemusel saadud klaasimurd vastab klaasitootmissektori tehnilistele nõuetele, on kooskõlas toodete suhtes kohaldatavate olemasolevate õigusaktide ja standarditega ega avalda lõppkokkuvõttes kahjulikku mõju keskkonnale ja inimeste tervisele. Euroopa Komisjoni Teadusuuringute Ühiskeskuse aruannete kohaselt peaksid kriteeriumid, mis taaskasutamistoimingu sisendiks olevate jäätmete, töötlemisprotsesside ja -tehnika ning taaskasutamistoimingu tulemusel saadud klaasimurru suhtes kavatsetakse kehtestada, vastama eespool nimetatud nõuetele, kuna kriteeriumide kohaselt toodetud klaasimurrul ei ole ohtlikke omadusi ning see ei sisalda liiga palju muid komponente peale klaasi.
            
         
               (4)
            
            
               Kõnealuste kriteeriumide järgimise tagamiseks oleks asjakohane ette näha teabe levitamine sellise klaasimurru kohta, mis on lakanud olemast jäätmed, ning juhtimissüsteemi rakendamine.
            
         
               (5)
            
            
               Selleks et käitajatel oleks võimalik kohaneda kriteeriumidega, mille täitmisel klaasimurd lakkab olemast jäätmed, tuleks sätestada, et käesolevat määrust hakatakse kohaldama alles piisavalt pika ajavahemiku möödudes.
            
         
               (6)
            
            
               Käesoleva määrusega ette nähtud meetmed on kooskõlas direktiivi 2008/98/EÜ artikli 39 alusel loodud komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Reguleerimisese
   Käesolevas määruses kehtestatakse kriteeriumid, mille täitmisel klaasimurd, mis on ette nähtud klaasi sisaldavate ainete või objektide tootmiseks ümbertöötamise käigus, lakkab olemast jäätmed.
   Artikkel 2
   Mõisted
   Käesolevas määruses kasutatakse direktiivis 2008/98/EÜ sätestatud mõisteid.
   Lisaks sellele kasutatakse järgmisi mõisteid:
   1)   „klaasimurd”– klaasijäätmete taaskasutamise tulemusena saadud klaasimurd;
   2)   „valdaja”– füüsiline või juriidiline isik, kelle valduses on klaasimurd;
   3)   „tootja”– valdaja, kes annab klaasimurru, mis on lakanud olemast jäätmed, esmakordselt üle uuele valdajale;
   4)   „importija”– Euroopa Liidus asutatud mis tahes füüsiline või juriidiline isik, kes toob Euroopa Liidu tolliterritooriumile klaasimurdu, mis on lakanud olemast jäätmed;
   5)   „kvalifitseeritud töötajad”– töötajad, kellel on kogemuste või koolituse teel omandatud kvalifikatsioon klaasimurru omaduste kontrollimiseks ja hindamiseks;
   6)   „visuaalne kontrollimine”– klaasimurrusaadetise kõiki osi hõlmav kontroll, mida tehakse meeleorganite abil või erivarustuseta;
   7)   „saadetis”– klaasimurrupartii, mis on tootja poolt ette nähtud teisele valdajale üleandmiseks ja mis võib asuda kas ühes või mitmes veoüksuses, näiteks konteineri(te)s.
   Artikkel 3
   Klaasimurru kriteeriumid
   Klaasimurd lakkab olemast jäätmed, kui selle üleandmisel tootjalt uuele valdajale on täidetud kõik järgmised tingimused:
   
               1)
            
            
               taaskasutamistoimingu tulemusel saadud klaasimurd vastab I lisa punktis 1 sätestatud kriteeriumidele;
            
         
               2)
            
            
               taaskasutamistoimingu sisendina kasutatavad jäätmed vastavad I lisa punktis 2 sätestatud kriteeriumidele;
            
         
               3)
            
            
               taaskasutamistoimingu sisendina kasutatavaid jäätmeid on töödeldud kooskõlas I lisa punktis 3 sätestatud kriteeriumidega;
            
         
               4)
            
            
               tootja on täitnud artiklites 4 ja 5 sätestatud nõuded;
            
         
               5)
            
            
               klaasimurd on ette nähtud klaasi sisaldavate ainete või objektide tootmiseks ümbertöötamise käigus.
            
         Artikkel 4
   Vastavusdeklaratsioon
   1.   Tootja või importija väljastab iga klaasimurrusaadetise kohta vastavusdeklaratsiooni vastavalt II lisas esitatud näidisele.
   2.   Tootja või importija edastab vastavusdeklaratsiooni klaasimurrusaadetise uuele valdajale. Tootja või importija säilitab vastavusdeklaratsiooni koopiat vähemalt üks aasta alates vastavusdeklaratsiooni väljaandmise kuupäevast ning teeb selle nõudmise korral kättesaadavaks pädevatele asutustele.
   3.   Vastavusdeklaratsioon võib olla elektrooniline.
   Artikkel 5
   Juhtimissüsteem
   1.   Tootja rakendab juhtimissüsteemi, mille abil on võimalik kontrollida artiklis 3 osutatud kriteeriumide järgimist.
   2.   Juhtimissüsteem hõlmab mitut dokumenteeritud menetlust, mis käsitlevad kõiki järgmiseid aspekte:
   
               a)
            
            
               taaskasutamistoimingu tulemusel saadud klaasimurru kvaliteedi kontroll vastavalt I lisa punkti 1 sätetele (k.a proovide võtmine ja analüüs);
            
         
               b)
            
            
               taaskasutamistoimingu sisendina kasutatavate jäätmete vastuvõtmisel kohaldatav kontroll vastavalt I lisa punkti 2 sätetele;
            
         
               c)
            
            
               I lisa punktis 3 kirjeldatud töötlemisprotsesside ja -tehnika kontroll;
            
         
               d)
            
            
               klaasimurru kvaliteedi nõuetekohasust käsitlev tagasiside klientidelt;
            
         
               e)
            
            
               punktides a–c nimetatud kontrolli tulemuste registreerimine;
            
         
               f)
            
            
               juhtimissüsteemi läbivaatamine ja täiustamine;
            
         
               g)
            
            
               töötajate koolitamine.
            
         3.   Juhtimissüsteemis tuleb kirjeldada ka kõikide I lisas sätestatud kriteeriumide kontrollimiseks kehtestatud konkreetseid nõudeid.
   4.   Euroopa Parlamendi ja nõukogu määruses (EÜ) nr 765/2008 (2) kindlaks määratud vastavushindamisasutus, mis on kõnealuse määruse kohaselt akrediteeritud, või Euroopa Parlamendi ja nõukogu määruse (EÜ) nr 1221/2009 (3) artikli 2 lõike 20 punktis b kindlaks määratud tõendaja, kes on kõnealuse määruse kohaselt akrediteeritud või litsentseeritud, tõendab, et juhtimissüsteem vastab käesoleva artikli nõuetele. Tõendamine toimub iga kolme aasta järel. Käesolevas määruses nimetatud tõendamise läbiviimiseks piisavat erikogemust omava tõendajana käsitatakse üksnes selliseid tõendajaid, kelle akrediteerimisulatus või litsents hõlmab järgmiste Euroopa Parlamendi ja nõukogu määruses (EÜ) nr 1893/2006 (4) sätestatud NACE koodide alla kuuluvaid tegevusalasid
   
               —
            
            
               * NACE kood 38 (jäätmekogumine, -töötlus ja -kõrvaldus; materjalide taaskasutusele võtmine) või
            
         
               —
            
            
               * NACE kood 23.1 (klaasi ja klaastoodete tootmine).
            
         5.   Importija nõuab oma tarnijatelt sellise juhtimissüsteemi rakendamist, mis vastab käesoleva artikli lõigetes 1, 2 ja 3 sätestatud nõuetele ning mis on tõendatud sõltumatu välistõendaja poolt.
   Tarnija juhtimissüsteemi sertifitseerib vastavushindamisasutus, kelle on akrediteerinud akrediteerimisasutus, kes on edukalt läbinud määruse (EÜ) nr 765/2008 artikli 14 kohaselt tunnustatud asutuse poolt tehtud vastastikuse hindamise seoses kõnealuse tegevusalaga, või tõendaja, kelle on vastavalt määrusele (EÜ) nr 1221/2009 akrediteerinud või litsentseerinud akrediteerimis- või litsentseerimisasutus, kes osaleb kõnealuse määruse artikli 31 kohaselt samuti vastastikuses hindamises.
   Tõendaja, kes soovib tegutseda kolmandas riigis, peab saama konkreetse akrediteeringu või litsentsi kooskõlas määruse (EÜ) nr 765/2008 või määruse (EÜ) nr 1221/2009 ning komisjoni otsuse 2011/832/EL (5) sätetega.
   6.   Tootja tagab nõudmise korral pädevate asutuste juurdepääsu juhtimissüsteemile.
   Artikkel 6
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 11. juunist 2013.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. detsember 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 312, 22.11.2008, lk 3.
   
      (2)  ELT L 218, 13.8.2008, lk 30.
   
      (3)  ELT L 342, 22.12.2009, lk 1.
   
      (4)  ELT L 393, 30.12.2006, lk 1.
   
      (5)  ELT L 330, 14.12.2011, lk 25.
   
      I LISA
      
         Klaasimurru kriteeriumid
      
      
                  Kriteeriumid
               
               
                  Omakontrollinõuded
               
            
                  
                     Punkt 1.   Taaskasutamistoimingu tulemusel saadud klaasimurru kvaliteet
                  
               
            
                  
                              1.1.
                           
                           
                              Klaasimurd sorteeritakse vastavalt kliendi spetsifikatsioonile, sektoris nõutavale spetsifikatsioonile või standardile, mis käsitleb klaasimurru vahetut kasutamist klaasi sisaldavate ainete või objektide tootmisel ümbersulatamise teel klaasitootmistehastes.
                           
                        
               
                  Kvalifitseeritud töötajad kontrollivad, et iga saadetis vastab asjakohasele spetsifikatsioonile.
               
            
                  
                              1.2.
                           
                           
                              Järgmiste muude komponentide kui klaas sisaldus on:
                              
                                          —
                                       
                                       
                                          mustmetallid: ≤ 50 ppm;
                                       
                                    
                                          —
                                       
                                       
                                          värvilised metallid: ≤ 60 ppm;
                                       
                                    
                                          —
                                       
                                       
                                          muud anorgaanilised ained kui metall ja klaas:
                                          
                                                      —
                                                   
                                                   
                                                      < 100 ppm, kui klaasimurru suurus on > 1 mm;
                                                   
                                                
                                                      —
                                                   
                                                   
                                                      < 1 500 ppm, kui klaasimurru suurus on ≤ 1 mm;
                                                   
                                                
                                    
                                          —
                                       
                                       
                                          orgaanilised ained: ≤ 2 000 ppm.
                                       
                                    Muud anorgaanilised ained kui metall ja klaas on näiteks: keraamika, kivi, portselan, pürokeraamika.
                              Orgaanilised ained on näiteks: paber, kumm, plast, riie, puit.
                           
                        
               
                  Kvalifitseeritud töötajad kontrollivad kõiki saadetisi visuaalselt.
                  Sobivate ajavahemike järel ning alati, kui tootmisprotsessis tehakse olulisi muudatusi, analüüsitakse gravimeetriliselt klaasimurru representatiivseid proove, et kindlaks määrata muude komponentide kogusisaldus peale klaasi. Muude komponentide sisaldust kui klaas analüüsitakse kaalumise abil pärast materjalide eraldamist mehhaaniliselt või käsitsi (vastavalt vajadusele), rakendades sealjuures hoolikat visuaalset kontrolli.
                  Proovivõtmisega kontrollimiseks sobivate ajavahemike kehtestamisel võetakse arvesse järgmisi asjaolusid:
                  
                              —
                           
                           
                              prognoositav varieeruvus (aluseks võib võtta näiteks varasemad tulemused);
                           
                        
                              —
                           
                           
                              taaskasutamistoimingu sisendina või mis tahes hilisemal töötlemisel kasutatavate klaasijäätmete kvaliteedi varieeruvuse oht. Tootmises tekkinud klaasijäätmeid, mille koostis on hästi etteaimatav, tuleb tõenäoliselt harvemini kontrollida. Mitme materjali kogumisest pärit klaasijäätmeid tuleb sagedamini kontrollida;
                           
                        
                              —
                           
                           
                              kontrollimeetodite täpsus;
                           
                        
                              —
                           
                           
                              kui lähedal on muude komponentide kui klaas sisaldus eespool osutatud piirmääradele.
                           
                        Kontrollimise sageduse kindlaksmääramise menetlus tuleks dokumenteerida juhtimissüsteemi ühe osana ning peaks olema auditeerimiseks kättesaadav.
               
            
                  
                              1.3.
                           
                           
                              Klaasimurrul ei või olla direktiivi 2008/98/EÜ III lisas loetletud ohtlikke omadusi. Klaasimurd peab jääma komisjoni otsuses 2000/532/EÜ (1) sätestatud kontsentratsioonipiiridesse ega tohi ületada Euroopa Parlamendi ja nõukogu määruse (EÜ) nr 850/2004 (2) IV lisas sätestatud kontsentratsioonipiire.
                           
                        
               
                  Kvalifitseeritud töötajad kontrollivad kõiki saadetisi visuaalselt. Kui visuaalse kontrolli tulemusel leitakse tõendeid ohtlike omaduste võimaliku esinemise kohta, võetakse täiendavaid asjaomaseid kontrollimeetmeid, näiteks vajaduse korral proovide võtmine ja testimine.
                  Töötajad läbivad koolituse, mis käsitleb klaasimurru võimalikke ohtlikke omadusi ning ohtlike omaduste tuvastamist võimaldavaid olulisi komponente või iseärasusi.
                  Ohtlike materjalide tuvastamise menetlus dokumenteeritakse juhtimissüsteemis.
               
            
                  
                     Punkt 2.   Taaskasutamistoimingu sisendina kasutatavad jäätmed
                  
               
            
                  
                              2.1.
                           
                           
                              Sisendina võib kasutada ainult taaskasutamiskõlblike klaasanumate, lehtklaasi või pliivabade lauanõude kogumisel tekkinud klaasijäätmeid. Kogutud klaasijäätmed võivad tahtmatult sisaldada väikeses koguses muud liiki klaasi.
                           
                        
               
                  Kvalifitseeritud töötajad, kes on saanud väljaõppe selliste klaasi sisaldavate jäätmete tuvastamiseks, mis ei vasta käesolevas punktis sätestatud nõuetele, kontrollivad vastuvõtmisel kõiki saabunud klaasi sisaldavaid jäätmeid (visuaalne kontroll) ja jäätmetele lisatud dokumente.
               
            
                  
                              2.2.
                           
                           
                              Sisendina ei kasutata klaasi sisaldavaid jäätmeid, mis on pärit tahketest segaolmejäätmetest või meditsiinijäätmetest.
                           
                        
            
                  
                              2.3.
                           
                           
                              Sisendina ei kasutata ohtlikke jäätmeid.
                           
                        
            
                  
                     Punkt 3.   Töötlemisprotsessid ja -tehnika
                  
               
            
                  
                              3.1.
                           
                           
                              Klaasi sisaldavad jäätmed on kogutud, eraldatud ja töödeldud ning seejärel hoitud kõigist muudest jäätmetest kogu aeg eraldi.
                           
                        
                              3.2.
                           
                           
                              Eelnevalt on toimunud kogu töötlemine, näiteks purustamine, sorteerimine, eraldamine või puhastamine, mis on vajalik selleks, et valmistada klaasimurd ette otse kasutamiseks (ümbersulatamise teel) klaasi sisaldavate ainete või objektide tootmisel.
                           
                        
               
                   
               
            
         (1)  EÜT L 226, 6.9.2000, lk 3.
      
         (2)  ELT L 229, 30.4.2004, lk 1.
   
   
      II LISA
      
         Artikli 4 lõikes 1 osutatud vastavusdeklaratsioon jäätmeksoleku lakkamise kriteeriumide täitmise kohta
      
      
                  1.
               
               
                  Klaasimurru tootja/importija:
                  Nimi:
                  Aadress:
                  Kontaktisik:
                  Telefon:
                  Faks:
                  E-post:
               
            
                  2.
               
               
                  
                              a)
                           
                           
                              Klaasimurru kategooria nimetus või kood vastavalt sektoris kehtivale spetsifikatsioonile või standardile:
                           
                        
                              b)
                           
                           
                              Sektoris kehtiva spetsifikatsiooni või standardi peamised tehnilised nõuded, sealhulgas muude komponentide kui klaasi (st mustmetallide, värviliste metallide, muude anorgaaniliste ainete kui metall/klaas ja orgaaniliste ainete) sisaldust käsitlevate kvaliteedinõuete täitmine selliste toodete puhul, mis on lakanud olemast jäätmed:
                           
                        
            
                  3.
               
               
                  Klaasimurrusaadetis on kooskõlas punktis 2 osutatud ning sektoris kehtiva spetsifikatsiooni või standardiga.
               
            
                  4.
               
               
                  Saadetise kogus (kg):
               
            
                  5.
               
               
                  Klaasimurru tootja kohaldab juhtimissüsteemi, mis on kooskõlas määruse (EL) nr 1179/2012 nõuetega ning mida on tõendanud akrediteeritud vastavushindamisasutus või tõendaja või sõltumatu välistõendaja juhul, kui klaasimurd, mis on lakanud olemast jäätmed, imporditakse ELi tolliterritooriumile.
               
            
                  6.
               
               
                  Klaasimurrusaadetis vastab määruse (EL) nr 1179/2012 artikli 3 lõigetes 1–3 osutatud kriteeriumidele.
               
            
                  7.
               
               
                  Kõnealuse saadetise sisu on ette nähtud üksnes otse kasutamiseks klaasi sisaldavate ainete või objektide tootmisel ümbersulatamise teel.
               
            
                  8.
               
               
                  Klaasimurru tootja/importija deklaratsioon:
                  Kinnitan, et mulle teadaolevalt on käesolev teave täielik ja tõene.
                  Nimi:
                  Kuupäev:
                  Allkiri: